Komisijas dienestu darba dokuments - Pavaddokuments priekšlikumam Eiropas Parlamenta un Padomes regulai ar ko groza Regulu Nr. 11 par diskriminācijas atcelšanu pārvadājumu cenās un nosacījumos, īstenojot Eiropas Ekonomikas kopienas dibināšanas līguma 79. panta 3. punktu, un Eiropas Parlamenta un Padomes Regulu (EK) Nr. 852/2004 par pārtikas produktu higiēnu - Ietekmes novērtējuma kopsavilkums (Regula (EK) Nr. 852/2004 pārtikas higiēna — HACCP (riska analīze un kritisko kontrolpunktu noteikšana)) {COM(2007) 90 galīgā redakcija} {SEC(2007) 301} {SEC(2007) 303} {SEC(2007) 304} /* SEC/2007/0302 */





[pic] | EIROPAS KOPIENU KOMISIJA | Briselē, 6.3.2007 SEC(2007) 302 KOMISIJAS DIENESTU DARBA DOKUMENTS Pavaddokuments PRIEKŠLIKUMAM EIROPAS PARLAMENTA UN PADOMES REGULAI ar ko groza Regulu Nr. 11 par diskriminācijas atcelšanu pārvadājumu cenās un nosacījumos, īstenojot Eiropas Ekonomikas kopienas dibināšanas līguma 79. panta 3. punktu, un Eiropas Parlamenta un Padomes Regulu (EK) Nr. 852/2004 par pārtikas produktu higiēnu Ietekmes novērtējuma kopsavilkums (Regula (EK) Nr. 852/2004 pārtikas higiēna — HACCP (riska analīze un kritisko kontrolpunktu noteikšana)) {COM(2007) 90 galīgā redakcija}{SEC(2007) 301}{SEC(2007) 303}{SEC(2007) 304} KOMISIJAS DIENESTU DARBA DOKUMENTS Pavaddokuments PRIEKŠLIKUMAM EIROPAS PARLAMENTA UN PADOMES REGULAI ar ko groza Regulu Nr. 11 par diskriminācijas atcelšanu pārvadājumu cenās un nosacījumos, īstenojot Eiropas Ekonomikas kopienas dibināšanas līguma 79. panta 3. punktu, un Eiropas Parlamenta un Padomes Regulu (EK) Nr. 852/2004 par pārtikas produktu higiēnu Ietekmes novērtējuma kopsavilkums (Regula (EK) Nr. 852/2004 pārtikas higiēna — HACCP (riska analīze un kritisko kontrolpunktu noteikšana)) Kopsavilkums Priekšlikums, kas pievienots šim ietekmes novērtējumam, ir daļa no plašiem administratīvā sloga samazināšanas pasākumiem. Regulā (EK) Nr. 852/2004 par pārtikas produktu higiēnu ir noteikts, ka pārtikas apritē iesaistītie tirgus dalībnieki ievieš, īsteno un uztur pastāvīgu procedūru vai procedūras, kuru pamatā ir riska analīzes un kritisko kontrolpunktu ( HACCP ) principi. Lai varētu pareizi īstenot HACCP procedūras, šā pienākuma izpildei ir vajadzīga daudznozaru grupa ar darbiniekiem, kuri spēj, piemēram, konstatēt risku un kritiskos kontrolpunktus un spēj noteikt kritiskās robežas un pārraudzības procedūras kritiskajos punktos. Šo prasību izpilde var ievērojami paaugstināt ikgadējās izmaksas ES līmenī (apmēram 220 00 000 EUR). Lai arī lielāki uzņēmumi šīs izmaksas varētu izjust mazākā mērā, jo tās ir tikai maza daļa no visām izmaksām, mazākiem uzņēmumiem (MVU) šīs prasības var būt ārkārtīgi dārgas un apgrūtinošas. HACCP prasību stingra piemērošana būtiski ietekmētu MVU, un ņemot vērā to, ka daži uzņēmumi to pašu higiēnas aizsardzības līmeni var nodrošināt, īstenojot visas pārējās Regulas (EK) Nr. 852/2004 prasības, un tiem nav jāīsteno viss HACCP procedūru kopums, tādēļ, neņemot vērā vadlīnijās aprakstīto HACCP elastības pakāpi, daži uzņēmumi ir jāatbrīvo no visām HACCP prasībām. Šīs iniciatīvas galvenais mērķis ir veicināt Lisabonas stratēģiju izaugsmei un nodarbinātībai, jo īpaši samazinot MVU uzņēmējdarbības izmaksas pārtikas nozarē, ar nosacījumu, ka tiek uzturēts tāds pats piemērots higiēnas aizsardzības līmenis. Šajā gadījumā darbības mērķis ir nodrošināt, lai ziņošanas pienākumi neproporcionāli neietekmētu uzņēmuma ikdienas vadīšanu un lai tie nebūtu nesamērīgi dārgi. Ietekmes novērtējumā tika izskatīti trīs politiski risinājumi, lai sasniegtu šo mērķi. Risinājums Nr. 1 Nemainīt politiku. Risinājums Nr. 2 Atbrīvot dažus uzņēmumus no HACCP prasībām. Risinājums Nr. 3 Visiem uzņēmumiem atcelt HACCP procedūras. Risinājums Nr. 3 varētu neatbilst pamatmērķim nepazemināt standartus. Risinājums Nr. 1 nemainītu pašreizējo situāciju, tas nozīmē, ka saglabātos juridiskā nenoteiktība attiecībā uz pašreizējām vadlīnijām, un mazāki uzņēmumi vairākās dalībvalstīs joprojām būtu pakļauti nevajadzīgi augstām izmaksām. Risinājums Nr. 2, šķiet, piedāvā vislabāko veidu, kā apvienot izņēmumus dažiem mazākiem pārtikas nozares uzņēmumiem, kas var nodrošināt to pašu pārtikas higiēnas aizsardzības līmeni, īstenojot visas pārējās Regulas (EK) Nr. 852/2004 prasības un ievērojami samazinot administratīvo slogu. Jāuzsver, ka pieejamie fakti liecina, ka pārtikas higiēnas standarti netiktu pazemināti, un tāpēc šie paredzamie izmaksu ietaupījumi neizraisītu negatīvu reakciju citviet.